ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

.....ภูดา
แม้สมาคมประกันวินาศภัยจะแย้มว่าจะจ่ายเงินเยียวยาผู้ที่ได้รับผลกระทบจากเหตุความไม่สงบทางการเมืองอิงกับเงินชดเชยของรัฐบาลที่รายละ 5 หมื่นบาท สำหรับผู้ที่มีทุนประกันต่ำกว่า 5 ล้านบาท แต่ทางบริษัทประกันหลายแห่งยังยึกยักไม่ยอมจ่ายช่วยเหลือ แถมยังมาอ้างว่าจะจ่ายให้เฉพาะภัยจลาจลที่เกิดขึ้นระหว่างคนกับคนเท่านั้น
ท ส่วนรัฐกับคนนั้นอาจจะอยู่นอกเหนือสัญญาว่าไปนั้น จึงอยากฝาก จันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เข้าไปช่วยเหลือคนที่เดือดร้อนด้วยด่วน 
...l...ต้องขอชมการทำงานของเจ้าหน้าที่เอสเอ็มอีแบงก์ ที่ลุยงานเร่งปล่อยสินเชื่อเพื่อช่วยผู้ที่ได้รับผลกระทบมากว่า 3 สัปดาห์ แบบไม่มีวันหยุด จนยอดปล่อยกู้ใกล้จะเต็มวงเงิน 5,000 ล้านบาทแล้ว งานนี้ ประดิษฐ์ ภัทรประสิทธิ์ รมช.คลัง ในฐานะที่กำกับดูแลเอสเอ็มอีแบงก์ น่าจะหนุนทางคณะกรรมการให้เพิ่มเงินโอทีให้กับพนักงานที่เสียสละทำงานแบบหามรุ่งหามค่ำ น่าจะช่วยสร้างกำลังใจให้คนทำงานได้อีกหลายเท่าทีเดียว 
...l...วันชัย สุระกุล ผู้อำนวยการสำนัก งานสลากกินแบ่งรัฐบาลยอมรับ “ศึกบอลโลก” เปิดฉากได้ไม่กี่วันส่งผลกระทบยอดขายสลากเดี้ยง... เห็นได้จากงวดวันที่ 16 มิ.ย. ที่สลากเหลือเต็มแผง และเชื่อว่าผลจากบอลโลกจะทำให้ราคาสลากถูกลง แบบไม่ต้องหามาตรการกำราบเจ้ามือให้เสียแรง แต่ปัญหาที่กำลังจะตามมาอีกหลังจากนี้คือพวกพ่อค้า แม่ค้าสลากรายย่อย จะทิ้งโควตาของตัวเองไม่ยอมเข้ามารับสลาก ซึ่งเคยเกิดขึ้นมาแล้วเมื่อศึกบอลโลกครั้งก่อน ที่สำนักงานสลากกินแบ่งรัฐบาล จะต้องตั้งกองทุนเพื่อรับซื้อโควตาสลาก ที่พ่อค้าแม่ค้าไม่มารับตามกำหนด